**Náležitosti a usmernenia k habilitačnému konaniu**

**na FAD STU**

1. **Posúdenie plnenia kritérií v Kvalifikačnej komisii FAD STU**

Oficiálnemu podaniu žiadosti o začatie habilitačného konania predchádza **oficiálne podanie žiadosti** cez [podateľňu fakulty](https://www.fad.stuba.sk/buxus/generate_page.php?page_id=11466)[[1]](#footnote-1) o posúdenie plnenia minimálnych kritérií na získanie titulu docent v príslušnom odbore habilitačného konania,[[2]](#footnote-2) **ktorá je adresovaná predsedovi/-kyni** [**Kvalifikačnej komisie**](https://www.fad.stuba.sk/fakulta-architektury-a-dizajnu/dalsie-informacie/habilitacie-a-inauguracie.html?page_id=11511) **FAD STU** (viď príloha 1). V žiadosti je potrebné uviesť aj vzťah habilitanta k FAD STU a dôvody na predloženie návrhu na menovanie za docenta na FAD STU.

Kvalifikačná komisia, v zmysle rokovacieho poriadku,[[3]](#footnote-3) vykoná evalváciu tvorivej (vedeckej, umeleckej, pedagogickej) činnosti a zhodnotí plnenie kritérií uchádzača o habilitačné konanie na základe dodaných podkladov uvedených v časti *“Dokladová časť – požadované dokumenty”*. Spracuje stanovisko a oboznámi uchádzača o výsledku plnenia kritérií písomnou a/alebo elektronickou formou. **V prípade mimofakultných uchádzačov sa vyžaduje aj kladné vyjadrenie stanoviska, resp. odporúčania Vedeckej rady príslušnej fakulty alebo vysokej školy k začatiu habilitačného konania v príslušnom odbore.**

V prípade kladného vyjadrenia Kvalifikačnej komisie, uchádzač podáva oficiálnu **žiadosť o začatie habilitačného konania** (viď príloha 2) cez [podateľňu fakulty](https://www.fad.stuba.sk/buxus/generate_page.php?page_id=11466)[[4]](#footnote-4), ktorá je adresovaná predsedovi/-kyni [Vedeckej a umeleckej rady](https://www.fad.stuba.sk/fakulta-architektury-a-dizajnu/struktura-a-ludia-1/vedecka-a-umelecka-rada-vaur-nova-stranka.html?page_id=11381) (ďalej len VaUR) FAD STU.

1. **Dokladová časť – požadované dokumenty**[[5]](#footnote-5)

|  |  |  |
| --- | --- | --- |
| Č. | Názov dokladu | Počet kópií |
| PREDKLADÁ UCHÁDZAČ/-KA |
| 1 | **Žiadosť o začatie habilitačného konania**Žiadosť je podaná cez [podateľňu fakulty](https://www.fad.stuba.sk/buxus/generate_page.php?page_id=11466) a je adresovaná predsedovi/-kyni [VaUR](https://www.fad.stuba.sk/fakulta-architektury-a-dizajnu/struktura-a-ludia-1/vedecka-a-umelecka-rada-vaur-nova-stranka.html?page_id=11381) FAD STU. Je podpísaná uchádzačom. | 1 |
| 2 | **Návrh tém na habilitačnú prednášku (**viď príloha 3**)**Uchádzač navrhuje 3 témy habilitačnej prednášky (v anglickom jazyku v prípade habilitačnej práce v anglickom jazyku) pre potreby zasadnutia VaUR FAD STU, a to prostredníctvom žiadosti adresovanej predsedovi/-kyni [VaUR](https://www.fad.stuba.sk/fakulta-architektury-a-dizajnu/struktura-a-ludia-1/vedecka-a-umelecka-rada-vaur-nova-stranka.html?page_id=11381). Žiadosť je podpísaná uchádzačom. VaUR schvaľuje uchádzačovi 1 tému habilitačnej prednášky z navrhnutých, príp. ju upraví alebo navrhne inú. | 2 |
| 3 | **Profesijný životopis** (viď príloha 4) v znení vyhlášky MŠVVaŠ SR č. 457/2012 Z. z. Tlačivo je podpísané uchádzačom. | 2 |
| 4 | **Doklady o ukončení štúdia a vedeckej hodnosti**Štandardne sa dokladujú notársky overené kópie. Podľa čl. 3, bodu 2 [Smernice rektora č. 6/2021-SR](https://www.stuba.sk/buxus/docs/stu/pracoviska/rektorat/odd_pravne_organizacne/19.08.2021%20Pravidla_uskutocnovania_HaI_konani_na_STU%20podpisane.pdf%22%20%5Ct%20%22_blank) absolventi STU nemusia dokladovať notársky overené kópie dokladov o VŠ vzdelaní 2. a 3. stupňa na STU. | 2 |
| 5 | **Tabuľka plnenia minimálnych kritérií** (viď príloha 5)V zmysle [Smernice rektora č. 1/2023 – SR](https://www.stuba.sk/buxus/docs/stu/pracoviska/rektorat/odd_pravne_organizacne/15.06.2023%20Smernica_min_kriteria%20-%20signed.pdf) uchádzač uvedie číselné hodnoty počtu výstupov. Časti I., II., III., IV. a V. sú konkrétne uvedené za príslušnou tabuľkou s číselnými hodnotami plnenia minimálnych kritérií. Dokument je podpísaný uchádzačom a zasiela sa aj vo formáte Word pre potreby úprav zo strany Kvalifikačnej komisie.  | 2 |
| 6 | **Habilitačná práca**Habilitačná práca (formát A4, viď aj bod 5 čl. 3 [Smernice rektora č. 6/2021 - SR](https://www.stuba.sk/buxus/docs/stu/pracoviska/rektorat/odd_pravne_organizacne/19.08.2021%20Pravidla_uskutocnovania_HaI_konani_na_STU%20podpisane.pdf)) sa odovzdáva v tlačenej (1x – knižnica fakulty, 3x – sa zasiela oponentom práce) aj elektronickej forme (formát PDF). Elektronická podoba práce musí byť totožná s jej tlačenou verziou, nesmie presiahnuť 50 MiB a texty nesmú byť v podobe obrázkov. **V práci musí byť jasne preukázaný vlastný prínos v rámci odboru habilitačného konania.** | 4 |
| 7a | **Prehľad pedagogickej činnosti a prehľad dosiahnutých výsledkov v tejto činnosti**Dokument je podpísaný uchádzačom a **prodekanom pre pedagogiku**. Uvádzajú sa garantované / vyučované predmety, vedené práce (úspešne ukončené, pozícia školiteľ, konzultant, školiteľ konzultant), pôsobenie v komisiách, spracované posudky a iné. Jednotlivé aktivity sa dokladujú v papierovej alebo elektronickej forme (výpis z AIS, skeny posudkov, zadávacích listov a pod.). | 2 |
| 7b | **Prehľad publikačnej činnosti a citácií vedeckých prác**Dokladuje sa výpis publikačnej činnosti s uvedením percentuálneho podielu autora a citáciami na práce z relevantnej databázy (ARL, CREPČ). Dokument je verifikovaný a podpísaný **vedúcou osobou príslušnej knižnice, resp. pracoviska zodpovedného za evidenciu publikačnej činnosti**. **Podľa bodu 3, čl. 4** [**Smernice rektora č**. **1/2023-SR**](https://www.stuba.sk/buxus/docs/stu/pracoviska/rektorat/odd_pravne_organizacne/15.06.2023%20Smernica_min_kriteria%20-%20signed.pdf) **zaradenie záznamov do kategórií uchádzačovi, ktorý nemá evidované záznamy v CREPČ a CREUČ, posúdi vedecká rada fakulty.** Jednotlivé aktivity sa dokladujú v papierovej alebo elektronickej forme (autorské články, články s vyznačením ohlasov).  | 2 |
| 7c | **Prehľad umeleckej činnosti a ohlasov k nej**Dokladuje sa výpis umeleckej činnosti s uvedením percentuálneho podielu autora a ohlasmi na výstupy z relevantnej databázy (CREUČ). Dokument je verifikovaný a podpísaný **vedúcou osobou príslušnej knižnice, resp. pracoviska zodpovedného za evidenciu umeleckej činnosti**. **Podľa bodu 3, čl. 4** [**Smernice rektora č**. **1/2023-SR**](https://www.stuba.sk/buxus/docs/stu/pracoviska/rektorat/odd_pravne_organizacne/15.06.2023%20Smernica_min_kriteria%20-%20signed.pdf) **zaradenie záznamov do kategórií uchádzačovi, ktorý nemá evidované záznamy v CREPČ a CREUČ, posúdi vedecká rada fakulty.** Pre doplnenie umelecko-tvorivého profilu uchádzač môže dokladovať aj iné diela, ktoré sú však v dokumente uvedené separátne s identifikáciou, že dané výstupy nie sú evidované v databáze. Jednotlivé aktivity sa dokladujú v papierovej alebo elektronickej forme (výber najvýznamnejších prác pre identifikáciu rozsahu, fotografie, pri ohlasoch na umeleckú činnosť – ocenenia, certifikáty / diplomy, zobrazenia web stránok). | 2 |
| 7d | **Prehľad inej vedeckej aktivity**Dokladuje sa participácia na vedeckých (zodpovedný riešiteľ / člen riešiteľského kolektívu) a umeleckých projektoch, ktoré sú financované externou inštitúciou s prvkami súťaže. Netýka sa projektov, ktoré spadajú do umeleckej činnosti. Uvádzajú sa tiež členstvá / výbory / pracovné skupiny, účasť na konferenciách, sympóziách, odborné expertízy, posudky, recenzie, vyznamenania a ocenenia. Dokument je podpísaný uchádzačom. | 2 |
| PREDKLADÁ REFERÁT PRE HaI KONANIA |
| 8 | **Protokol o kontrole originality**Po vložení habilitačnej práce do AIS je generovaný automaticky po kontrole v CRZP SR. V prípade habilitačnej práce v anglickom jazyku sa na kontrolu podobnosti s inými zdrojmi používa produkt Similarity Turnitin. | 2 |
| 9 | **Stanovisko VaUR stanovujúce habilitačnú komisiu, oponentov a tému habilitačnej prednášky** | 1 |
| 10 | **3 ks originálov oponentských posudkov** | 2 |
| 11 | **Stanovisko habilitačnej komisie** | 2 |
| 12 | **Návrh na vymenovanie za docenta** | 2 |

Doklady 2-7 dodáva uchádzač/-ka o habilitačné konanie, doklady 8-12 zabezpečuje referát pre HaI konania.

1. **Program verejného zasadnutia habilitačnej komisie**

**I. časť - HABILITAČNÁ PREDNÁŠKA**

1. **Otvorenie** dňa ... seminárna miestnosť /online

úvodné slovo *(dekan / prodekan / predseda komisie)*

1. **Predstavenie habilitačnej komisie**, jej členov a oponentov *predsedom komisie*
2. **Predstavenie uchádzača** *predsedom komisie*

životopis a aktivity habilitanta, názov habilitačnej prednášky

1. **Habilitačná prednáška** *habilitanta*
2. *Verejná* **rozprava** k habilitačnej prednáške

**II. časť – OBHAJOBA HABILITAČNEJ PRÁCE**

1. **Uvedenie habilitačnej práce**, jej názvu *predsedom komisie*
2. *Habilitant*prednesie **podstatný obsah habilitačnej práce**
3. ***Oponenti*** prednesú *podstatnú časť* všetkých troch **posudkov**
4. *Habilitant* **zaujme stanovisko k posudkom oponentov**, ku všetkým námietkam, pripomienkam a otázkam.
5. *Predsedajúci*oboznámi prítomných s **ďalšími posudkami a vyjadreniami a otvorí diskusiu.**
6. **Diskusia:** *Habilitant*odpovedá na všetky otázky a zaujíma stanovisko ku všetkým podnetom a námietkam účastníkov diskusie.

 **III. časť - VYHODNOTENIE**

1. **Neverejné zasadnutie**

Na neverejnom zasadnutí sa zhodnotí priebeh a výsledok obhajoby habilitačnej práce a habilitačnej prednášky a v zmysle zhodnotenia habilitačná komisia odporúča / neodporúča vymenovať habilitanta za docenta v príslušnom študijnom odbore.

1. **Verejné vyhlásenie** záveru habilitačnej komisie *predsedom komisie*
2. **Záverečné slovo** *habilitanta (nepovinné)*
3. **Predstavenie uchádzača pred Vedeckou a umeleckou radou**

**FAD STU**

Po absolvovaní habilitačnej prednášky a obhajoby habilitačnej práce a v prípade kladného stanoviska habilitačnej komisie, uchádzač predstaví svoj vedecko-umelecký profil na zasadnutí VaUR formou prezentácie v rozsahu max. 10 minút. Prezentácia spravidla obsahuje:

1. Získané vzdelanie, súčasné pôsobenie
2. Doterajšie výsledky
	1. Pedagogické pôsobenie (výučba, skriptá a pod.)
	2. Významné výsledky tvorivej činnosti
		1. Vedecká činnosť, publikácie / monografie, granty
		2. Umelecká činnosť
		3. Iná činnosť
3. Tabuľka plnenia kritérií
4. Stručný obsah habilitačnej prednášky
5. Stručný obsah habilitačnej práce

Po predstavení sa uchádzača nasleduje stanovisko Habilitačnej komisie prednesené jej predsedom a reakcia uchádzača na otázky členov VaUR. Vyjadrenie VaUR je uchádzačovi oznámené písomne, a to tlačenou a/alebo elektronickou formou.

Dátum poslednej aktualizácie: 15. 3. 2024

Kontakt:

Mgr. Ing. arch. Lucia Benkovičová, PhD.

lucia.benkovicova@stuba.sk

+421 257 276 178 | +421 949 015 316 | m. č. 42

Oddelenie pre vedu a výskum FAD STU

1. V prípade mimofakultných uchádzačov sa akceptuje doručenie poštou na meno a adresu predsedu príslušnej komisie/rady. [↑](#footnote-ref-1)
2. [Smernica rektora č. 1/2023 – SR](https://www.stuba.sk/buxus/docs/stu/pracoviska/rektorat/odd_pravne_organizacne/15.06.2023%20Smernica_min_kriteria%20-%20signed.pdf): Pravidlá na určenie min. kritérií na získanie titulu docent a profesor na STU v Bratislave a obsadzovania funkčných miest docent a profesor [↑](#footnote-ref-2)
3. [Rokovací poriadok](https://www.fad.stuba.sk/buxus/docs/fakultne/vaur/KK/Rokovaci_poriadok_KK_FAD_STU_VP_2023_09.pdf) Kvalifikačnej komisie [↑](#footnote-ref-3)
4. V prípade mimofakultných uchádzačov sa akceptuje doručenie poštou na meno a adresu predsedu príslušnej komisie/rady. [↑](#footnote-ref-4)
5. Všetky dokumenty sa dodávajú v požadovanom počte v papierovej forme. Po dohode s referátom pre HaI konania VaV FAD STU je výnimočne možné časť požadovaných dokumentov zaslať v elektronickej podobe. [↑](#footnote-ref-5)